Echipa Faimoșilor a pierdut jocul de imunitate și în această săptămână, motiv pentru care membrii săi au fost nevoiți să nominalizeze doi concurenți pentru eliminare. Au adoptat o strategie neașteptată, prin care un coechipier a plecat acasă. Cine a pierdut duelul din ediția de joi, 29 februarie 2024.
Ediția de joi, 29 februarie 2024, de la Survivor All Stars a fost marcată de surprize atât pentru telespectatori, cât și pentru concurenții reality-show-ului. Totul pe fondul jocului de imunitate din săptămâna curentă, pe care echipa Faimoșilor l-a pierdut.
Membrii Faimoși de la Survivor All Stars nu sunt deloc mulțumiți de performanța pe care o dovedesc. Performanță între ghilimele, fiindcă rivalii lor câștigă jocul pentru a șasea oară consecutiv. De când sunt în Republica Dominicană, o singură dată au câștigat Faimoșii jocul de imunitate.
Lipsa de performanță din probele pentru imunitate au agitat spiritele în echipa Faimoșilor. Cătălin Moroșanu nu s-a mai putut abține și a explicat tuturor că nu mai suportă înfrângerile pe care tabăra din care face parte le-a înregistrat la Survivor All Stars:
"Nu mai suport înfrângerea. Statisticile vorbesc. 6-1 la imunități. Căutăm motive. Sunt foarte supărat pentru că îmi dau seama că nu pot să țin pasul cu Războinicii, mă fac de râs. Mereu am fost cu gândul să înving".
În urma pierderii jocului imunității din această săptămână, echipa Faimoșilor a fost nevoită să aleagă doi concurenți care să meargă spre eliminare. Dacă până acum, membrii acestei tabere au ales numai reprezentante ale sexului frumos, de această dată au decis să schimbe strategia.
Așa se face că echipa Faimoșilor a ales pentru eliminare doi concurenți neașteptați: Cătălin Zmărăndescu și Cătălin Moroșanu. Cei doi sportivi au fost nevoiți astfel să se dueleze, eveniment în urma căruia unul dintre ei și-a asigurat locul în echipă, iar celălalt a trebuit să plece acasă.
În urma duelului din ediția de joi, 29 februarie 2024, de la Survivor All Stars, Cătălin Moroșanu a fost nevoit să plece acasă. Rivalul său, colegul Cătălin Zmărăndescu, a fost avantajat de viteza cu care a executat proba.
La finalul acesteia, când prezentatorul Daniel Pavel a anunțat cine a câștigat duelul, Cătălin Moroșanu a părut oarecum contrariat, însă și-a acceptat soarta demn.